Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1119

3. Mértékegységek, méretek, pénz Szakképzés 1/11. Cél: Elérni, hogy legyen gyakorlati kompetenciája a hétköznapi időbeli, térbeli tájékozódásban, vásárlásban és a jövedelem segítséggel történő beosztásában. Végezzen egyszerű számtani műveleteket fejben és számológép segítségével. Feladat: Térbeli, időbeli tájékozódás fejlesztése, naptárismeret, naptárhasználat kialakítása. Képességeinek mértékében a százasokkal, ezresekkel, tízezresekkel történő egyszerű műveletek elvégzése. Mérések, mérőeszközök, mértékegységek körének biztos ismerete, gyakorlása, fejlesztése. Elvárt teljesítmény: Tájékozódjon környezetében önállóan. Képes legyen napját megtervezni, időbeosztást készíteni. Értsen a pénzhasználathoz képességeinek mértékében. Tudjon, hosszúságot, tömeget mérni, olvassa le és értelmezze a hőmérő (lázmérő) értékeit. Értékelés:Tanév végén érdemjeggyel, félévente szöveges tájékoztatással, évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes